**Ainekava**

**Geograafia**

|  |  |
| --- | --- |
| Klass: 7. | Tunde nädalas: 2 |

Ainekava aluseks on riiklik õppekava ja selle lisa nr 4 (https://www.riigiteataja.ee/aktilisa/1080/3202/3005/18m\_pohi\_lisa4.pdf) ning põhikooli lihtsustatud riiklik õppekava. Põltsamaa Ühisgümnaasiumi ainekavas on välja toodud rõhuasetused, kooli eripärast tulenevalt olulisim. Kooli ja valdkonna eripärad on kirjeldatud kooli õppekava üldosas ning valdkonnakavades.

**Õppeaine kirjeldus**

Geograafia on integreeritud õppeaine, mis kuulub nii loodus- (loodusgeograafia) kui ka sotsiaalteaduste (inimgeograafia) hulka. Geograafiat õppides tuginetakse loodusõpetuses omandatud teadmistele, oskustele ja hoiakutele ning lõimitakse õpet matemaatika, füüsika, bioloogia, keemia, ajaloo ja ühiskonnaõpetusega. Geograafiat õppides areneb õpilaste loodusteaduste- ja tehnoloogiaalane kirjaoskus, kujuneb arusaam Maast kui tervikust ning keskkonna ja inimtegevuse vastastikusest mõjust.

**Kooliastme teadmised, oskused ja hoiakud**

1. huvitub looduses ja ühiskonnas toimuvatest nähtustest ja protsessidest ning saab aru loodus- ja sotsiaalteaduste tähtsusest ühiskonna arengus;
2. on omandanud ülevaate looduse ja ühiskonna olulisematest nähtustest ja protsessidest ning saab aru nende ruumilisest paiknemisest ja vastastikustest seostest;
3. suhtub vastutustundlikult elukeskkonda, väärtustades nii kodukoha, Eesti kui ka teiste maade loodust ja kultuuri ning säästva arengu põhimõtteid;
4. kasutab geograafiateadmisi ja loodusteaduslikku meetodit probleeme lahendades;
5. kasutab teabeallikaid geograafiainfo leidmiseks, analüüsib, sünteesib ja hindab kriitiliselt neis sisalduvat teavet ning rakendab seda looduses ja ühiskonnas toimuvate protsesside selgitamisel, nähtuste ja objektide kirjeldamisel ning probleemide lahendamisel;
6. on omandanud ülevaate geograafiaga seotud elukutsetest, hindab geograafias omandatud teadmisi ja oskusi karjääri planeerides ning on motiveeritud elukestvaks õppeks.

**Hindamine**

Õpitulemuste ja üldpädevuste saavutamist hinnatakse õpilase teadmiste ja osksute suulise esituse, kirjaliku ja/või praktilise töö alusel. Hinnatakse ka uurimuslike ja otsuste tegemise oskusi.

Hinne kujuneb klassisisestest ning õues tehtud ülesannetest.

Hindamine:

* Tunnikontrollid ja kontrolltööd
* Mõistekaartide, plakatite ja esitluste vormistamine ja esitlemine
* Rühmas töötamine
* Kaardiõpetusega seotud tunnitööd õues
  + Nt orienteerumine, mõõtmisülesanded

|  |  |  |
| --- | --- | --- |
| **Õpitulemused** | **Õppesisu**  Mida õpetajad õpetavad, mida õpilased õpivad?  (teemade lühikirjeldus) | **Üldpädevused, läbivad teemad, lõimingud**  Kuidas toetatakse üldpädevuste saavutamist? Milliseid läbivaid teemasid käsiteltakse? Millised on lõimingu võimalused? *Õpioskuste kujundamine.* |
| **Kaardiõpetus**  1) leiab vajaliku kaardi teatmeteostest või internetist ning kasutab atlase kohanimede registrit;  2) määrab suundi kaardil kaardivõrgu ja looduses kompassi järgi;  3) mõõdab vahemaid kaardil erinevalt esitatud mõõtkava kasutades ning looduses  sammupaari abil;  4) määrab etteantud koha geograafilised koordinaadid ja leiab koordinaatide järgi asukoha;  5) määrab ajavööndite kaardi abil kellaaja erinevuse maakera eri kohtades;  6) koostab lihtsa plaani etteantud kohast;  7) kasutab trüki- ja arvutikaarte, tabeleid, graafikuid, diagramme, jooniseid, pilte ja tekste, et  leida infot, kirjeldada protsesse ja nähtusi, leida nendevahelisi seoseid ning teha järeldusi. | **Teemad:**   * Maa kuju ja suurus. * Kaartide mitmekesisus ja otstarve. Üldgeograafilised ja temaatilised kaardid, sh maailma ja Euroopa poliitiline kaart. * Trüki- ja arvutikaardid, sh interaktiivsed kaardid. * Mõõtkava, vahemaade mõõtmine looduses ja kaardil. * Suundade määramine looduses ja kaardil. * Asukoht ja selle määramine, geograafilised koordinaadid. * Ajavööndid.   **Põhimõisted**: plaan, kaart, üldgeograafiline ja teemakaart, arvutikaart, interaktiivne kaart,  satelliidifoto, aerofoto, asimuut, leppemärgid, mõõtkava, suure- ja väikesemõõtkavaline kaart,  kaardi üldistamine, poolus, paralleel, ekvaator, meridiaan, algmeridiaan, geograafiline laius,  geograafiline pikkus, geograafilised koordinaadid, kaardivõrk, ajavöönd, maailmaaeg, vööndiaeg,  kohalik päikeseaeg, kuupäevaraja. | **Lõiming:**   * Ajalugu – maadeavastused * Õuesõpe ja matemaatika – mõõtmine (ka silmamõõduline); * Matemaatika – mõõtühikute teisendamine * Õuesõpe ja kehaline kasvatus –trükikaardi kasutamine (nt orienteerumine – aarde otsimine) * Arvutiõpetus – arvutikaartide uurimine ja nende abil ülesannete lahendamine/koostamine * Kunst – enda koostatud kaardi visualiseerimine |
| **Geoloogia**  1) kirjeldab jooniste abil Maa siseehitust ja toob näiteid selle uurimise võimalustest;  2) iseloomustab etteantud jooniste ja kaartide järgi laamade liikumist ning laamade  servaaladel esinevaid geoloogilisi protsesse: vulkanismi, maavärinaid, pinnavormide ja  kivimite teket ning muutumist;  3) teab maavärinate ja vulkaanipursete tekkepõhjusi, näitab kaardil nende peamisi;  esinemispiirkondi, toob näiteid tagajärgede kohta ning oskab võimaliku ohu puhul käituda;  4) toob näiteid inimeste elu ja majandustegevuse kohta seismilistes ning vulkaanilistes  piirkondades;  5) selgitab kivimite murenemist, murendmaterjali ärakannet ja settimist ning sette- ja  tardkivimite teket;  6) iseloomustab ja tunneb nii looduses kui ka pildil liiva, kruusa, savi, moreeni, graniiti,  liivakivi, lubjakivi, põlevkivi ja kivisütt ning toob näiteid nende kasutamise kohta;  7) mõistab geoloogiliste uuringute vajalikkust ja omab ettekujutust geoloogide tööst. | **Teemad:**   * Maa siseehitus. * Laamad ja laamade liikumine. * Maavärinad. Vulkaaniline tegevus. * Inimeste elu ja majandustegevus seismilistes ning vulkaanilistes piirkondades. * Kivimid ja nende teke.   **Põhimõisted**: maakoor, vahevöö, tuum, mandriline ja ookeaniline maakoor, laam, kurrutus, magma, vulkaan, magmakolle, vulkaani lõõr, kraater, laava, tegutsev ja kustunud vulkaan, kuumaveeallikas, geiser, maavärin, murrang, seismilised lained, epitsenter, fookus, tsunami,  murenemine, murendmaterjal, sete, settekivim, tardkivim, paljand, kivistis ehk fossiil. | **Lõiming:**   * Loodusõpetus – kuidas aine olekud muutuvad * Õuesõpe – uurimus: mille jaoks on kooliümbruses kivimeid kasutatud * Informaatika – esitluse tegemine (nt Inimeste igapäevaelu ja majandustegevus “mingis vulkaanilises piirkonnas” ) |
| **Pinnamood**  1) on omandanud ülevaate maailma mägisema ja tasasema reljeefiga piirkondadest, nimetab  ning leiab kaardil mäestikud, mägismaad, kõrgemad tipud ja tasandikud (kiltmaad,  lauskmaad, madalikud, alamikud);  2) iseloomustab suuremõõtkavalise kaardi järgi pinnavorme ja pinnamoodi;  3) iseloomustab piltide, jooniste ja kaardi järgi etteantud koha pinnamoodi ning pinnavorme;  4) kirjeldab joonise ja kaardi järgi maailmamere põhjareljeefi ning seostab ookeanikeskaheliku ja süvikute paiknemise laamade liikumisega;  5) toob näiteid pinnavormide ja pinnamoe muutumisest erinevate tegurite (murenemise, tuule,  vee, inimtegevuse) toimel;  6) toob näiteid inimeste elu ja majandustegevuse kohta mägistel ja tasastel aladel, mägedes  liikumisega kaasnevatest riskidest ning nende vältimise võimalustest. | **Teemad:**   * Pinnavormid ja pinnamood. * Pinnamoe kujutamine kaartidel. * Mäestikud ja mägismaad. * Inimese elu ja majandustegevus mägise pinnamoega aladel. * Tasandikud. * Inimese elu ja majandustegevus tasase pinnamoega aladel. * Maailmamere põhjareljeef. * Pinnamoe ja pinnavormide muutumine aja jooksul.   **Põhimõisted:** pinnamood ehk reljeef, samakõrgusjoon ehk horisontaal, absoluutne kõrgus, suhteline kõrgus, profiiljoon, pinnavorm, mägi, mäeahelik, mäestik, mägismaa, tasandik, kiltmaa,  madalik, alamik, mandrilava, mandrinõlv, ookeani keskmäestik, süvik, erosioon, uhtorg. | **Lõiming:**   * Ettevõtlus ja kehaline kasvatus – orienteerumisega seotud ürituse korraldamise harjutamine (ei pea läbi viima); kaardilt maastiku (pinnamoe) uurimine ja raja valimine; reklaami koostamine jms   + Informaatika – töö vormistamine   + Eesti keel ja kirjandus – valitud piirkonna (kus raja läbitakse) pinnamoe kirjeldus |
| **Rahvastik**  1) iseloomustab etteantud riigi geograafilist asendit;  2) nimetab ja näitab maailmakaardil suuremaid riike ning linnu;  3) toob näiteid rahvaste kultuurilise mitmekesisuse kohta ning väärtustab eri rahvaste keelt jatraditsioone;  4) leiab kaardilt ja nimetab maailma tihedamalt ja hõredamalt asustatud alad ning iseloomustab rahvastiku paiknemist etteantud riigis;  5) iseloomustab kaardi ja jooniste järgi maailma või mõne piirkonna rahvaarvu muutumist;  6) kirjeldab linnastumist, toob näiteid linnastumise põhjuste ja linnastumisega kaasnevate probleemide kohta. | **Teemad:**   * Riigid maailma kaardil. * Erinevad rassid ja rahvad. * Rahvastiku paiknemine ja tihedus. * Maailma rahvaarv ja selle muutumine. * Linnastumine.   **Põhimõisted**: riik, poliitiline kaart, geograafiline asend, rahvastik, rass, rahvastiku tihedus, linnastumine, linn, linnastu. | **Lõiming:**   * Kunst ja muusika (inglise keel) – maailma eri rahvaste kultuur   + Informaatika - slaidiesitluse * Matemaatika – diagrammide ja jooniste lugemine ning andmete esitamine * Kunst (joonestamine) ja majandus – toimiva unistuste linna planeerimine |